Publication: Magyar Közlöny
Issue: MK-2008-80 (Year: 2008, Number: 80)
Era: 2004-2010
Section: 12.4. A mûsorkészítõt alkotmányos jogainak gyakorlásában a mûsorszolgáltató nem akadályozhatja meg. A mûsorkészítõt tevékenysége során megilleti a sajtóról szóló 1986. évi II. törvényben foglalt védelem.
Paragraph Index: 1026

13. Összeférhetetlenségi és magatartási szabályok 13.1. A mûsorszolgáltató munkatársa minden, a mûsorszolgáltatóval bármely foglalkoztatási – így különösen: munka-, a Polgári törvénykönyv alapján kialakított megbízási, vállalkozási – jogviszonyban álló, a mûsorfolyam elkészítésében alkotói felelõsséggel közremûködõ személy. 13.2. A munkatársak sem magánéletükben, sem munkahelyükön kívüli társadalmi életükben nem veszélyeztethetik a mûsorszolgáltató jó hírnevét. 13.3. A 13.1. pont szerinti munkatárs nem lehet politikai párt vagy mozgalomvezetõ tisztségviselõje. A hírekben és a politikai mûsorokban szereplõ 13.1. pont szerinti munkatárs politikai párt vagy mozgalom nevében közszereplést nem vállalhat. 13.4. A munkatársak írott politikai sajtótermék szerkesztõi nem lehetnek. Abban az esetben, ha e tevékenység nem veszélyezteti a mûsorszolgáltató pártatlanságra vonatkozó kötelezettségét, a mûsorszolgáltató vezetõje a tevékenységre írásban engedélyt adhat, amelyben szabályozni kell a tevékenységre vonatkozó részletes feltételeket. 13.5. A mûsorszolgáltató telephelyein semmilyen párttal vagy politikai mozgalommal kapcsolatos tevékenység nem folytatható, és ilyen célra helyiség nem adható bérbe. 13.6. Ha a munkatárs egyesület vagy nem politikai célra létrejött társadalmi szervezet vezetõségi tagja, illetve alapítvány kuratóriumi tagja, gazdálkodó szervezet tulajdonosa vagy felügyelõ bizottságának a tagja, ezen szervezetekre vonatkozó mûsort nem készíthet. 13.7. Amennyiben a mûsorkészítõ országgyûlési vagy önkormányzati képviselõ-jelöltséget vállal, ennek bejelentésétõl a választás napjáig (két forduló esetén a számára döntést hozó napig) a mûsorkészítésben nem vehet részt. Ha a mûsorkészítõt országgyûlési vagy önkormányzati képviselõvé megválasztják, mandátuma érvényessége idején politikai, közéleti vonatkozású mûsor készítésében nem vehet részt. 13.8. A mûsorkészítõ más mûsorszolgáltatónál tevékenységet csak a mûsorszolgáltató vezetõjének írásos engedélyével végezhet. 13.9. A mûsorszolgáltató vezetõi, illetve azok közeli hozzátartozói nem lehetnek vezetõ tisztségviselõi, tulajdonosai és felügyelõbizottsági tagjai azon gazdálkodó szervezetnek, amelyekkel a mûsorszolgáltató gazdasági célra irányuló szerzõdést köt. 13.10. A pénzügyi élet eseményeivel foglalkozó mûsorokban a mûsorkészítõ bennfentes információkat nem közölhet. A mûsorkészítõ csak a mûsorszolgáltató vezetõjének elõzetes engedélyével nyilatkozhat olyan pénzügyi mûveletrõl, illetve értékpapírról, amelyben részt vett, illetve amely a birtokában van. 13.11. A munkatársak ajándékot a szokásos ajándéktárgyakon kívül nem fogadhatnak el, és támogatott mûsorszám bevételébõl, továbbá mûsorszámhoz kapcsolódó reklámbevételbõl közvetlenül nem részesülhetnek. Támogatott mûsorszám mûsorkészítõje nem lehet a támogató gazdálkodó szervezet tulajdonosa, felelõs tisztségviselõje, felügyelõ bizottságának tagja, és nem állhat a támogatóval munkavégzésre irányuló jogviszonyban. Ezeket a rendelkezéseket alkalmazni kell a felsorolt személyek közeli hozzátartozóira is. 13.12. A munkatársak magatartásukkal, viselkedésükkel és külsõ megjelenésükkel nem sérthetik a mûsorszolgáltató jó hírnevét. 13.13. A munkatárs nem hozhat nyilvánosságra olyan adatot, amely a mûsorszolgáltató üzleti titokkörébe tartozik. Az üzleti titok körét a munkatárs munkavégzésre irányuló szerzõdésében rögzíteni kell. 13.14. A mûsorkészítõnek mindig figyelembe kell azt vennie, hogy a mûsorban megjelenõ személyek számára a nyilvánosság nem természetes közeg, ezért törekednie kell arra, hogy a szereplõ személy tapasztalatlanságával a mûsorkészítõ nem élhet vissza, különösen kiskorúak és társadalmi szerepkörükben kiszolgáltatott személyek esetében. 13.15. A mûsorkészítõ magatartásában nem tehet különbséget a résztvevõk társadalmi helyzete között. Ezen belül törekednie kell arra, hogy egyforma megszólításokat alkalmazzon a szereplõk irányában, azok társadalmi helyzetétõl függetlenül. A megszólításokban a köznyelvben szereplõ udvarias formákat kell használni, ideértve a szereplõ hivatali rangjával vagy foglalkozásával történõ megszólítást. („X úr”, „X-né asszony”, „kisasszony”, „államtitkár úr”, „polgármester úr”, „tanár úr” stb.) A tegezõdést lehetõség szerint kerülni kell. A mûsorkészítõ nem használhat bizalmas megszólításokat, illetve olyan megszólításokat, amelyeket a szereplõ személy alárendelt társadalmi helyzetére utalnak. Kiskorú személyt csak 14 éves kora alatt lehet tegezni és keresztnevén szólítani. 2008/22. szám H I V A T A L O S É R T E S Í T Õ 13.16. Az ifjúság számára készült mûsorokban, ha a mûsorkészítõk és szereplõk egy korosztályba tartoznak, a tegezõdés és az ifjúságra jellemzõ bizalmas hangnem használata megengedett. 13.17. A mûsorkészítõ külsõ megjelenésében kerülje a szélsõségeket, és ne utaljon saját anyagi helyzetére. A mûsorkészítõ öltözködésében alkalmazkodjék ahhoz a társadalmi közeghez, amelynek bemutatására a mûsor irányul. A mûsorkészítõ külsõ megjelenésében is kerülje fensõbbségének kifejezõdését. 13.18. A mûsorkészítõ ne hangsúlyozza a mûsor tárgyát meghatározó társadalmi közegben való bennfentességét, és kerülje az ezekre vonatkozó, a nézõ által nem érthetõ kifejezések és fordulatok használatát.

Source: https://magyarkozlony.hu/hivatalos-lapok/3ae0b7ae72b19f40e9a314061e931bfe001677b7/dokumentumok/a8c4a119cd61b56bbbe1e2050abf50031aa5b3e6/letoltes